噶勒丹多爾濟

噶勒丹多爾濟  ， 博爾濟吉特氏 ， 蒙古土謝圖汗部中旗札薩克多羅郡王 ， 土謝圖汗察琿多爾濟之長子 。 康熙二十五年 （ 1686年 ） ， 噶勒丹多爾濟隨父前往庫倫伯勒齊爾盟 ， 授札薩克 。 康熙二十六年 （ 1687年 ） ， 率宰桑額爾德尼額爾克等向清廷進貢 。 康熙二十七年 （ 1688年 ） ， 同臺吉額爾齊穆岱青在特穆爾御噶爾丹 ， 兵敗後自齊奇爾臺歸附清廷 。 康熙二十九年 （ 1690年 ） ， 其同族昆都倫伯博碩克圖袞布遭噶爾丹所掠 ， 命選兵隨尚書阿喇尼一同赴土拉河相援 。 康熙三十年 （ 1691年 ） 進京朝貢 ， 至多倫諾爾會閱 ， 封爲多羅郡王 ， 仍兼札薩克 。 康熙三十一年 （ 1692年 ） 去世 。 噶勒丹多爾濟之子敦多布多爾濟襲其爵 ， 在其父察琿多爾濟去世後又襲土謝圖汗 。